tomron87/hebrew-wikipedia-sentences-corpus huggingface dataset:
בעונת 1983/1984 נבחר לחמישיית העונה ולראשונה העפיל עם קבוצתו לפלייאוף, אך הפיסטונס הודחו בסיבוב הראשון.
בעונת 1984/1985 סיים כמלך האסיסטים של ה-NBA עם ממוצע של 13.9 אסיסטים למשחק, לכך הוסיף 21.2 נקודות, 4.5 ריבאונדים ו-2.3 חטיפות למשחק.
באותה עונה ניצח לראשונה סדרת פלייאוף כשהפיסטונס גברו בסיבוב הראשון על ניו ג'רזי נטס, אך הודחו בחצי גמר המזרח על ידי בוסטון סלטיקס.
בעונת 1986/1987 הגיע עם הפיסטונס עד לשלב גמר המזרח, הפיסטונס הפסידו 3–4 בסדרה מול בוסטון סלטיקס, בסדרה שזכורה בשל חטיפת כדור של לארי בירד מהוצאת חוץ של תומאס בשניות הסיום, שהובילה לסל ניצחון של הסלטיקס במשחק החמישי.
עונה לאחר מכן גברה דטרויט על בוסטון בגמר המזרח ובגמר ה-NBA התמודדה מול לוס אנג'לס לייקרס.
משחק השיא שלו בסדרה היה המשחק השישי בלוס אנג'לס, על אף שסבל מנקע בקרסולו, תומאס קלע 43 נקודות במשחק מתוכם 25 ברבע השלישי, שיא NBA.
לכך הוא הוסיף, 8 אסיסטים ו-6 חטיפות, על אף מאמציו דטרויט הפסידה במשחק 102–103 ולאחר מכן הפסידה 3–4 בסדרה כולה.
בעונת 1988/1989 זכה עם דטרויט באליפות ה-NBA ראשונה בתולדותיה, כשבמהלך הפלייאוף השיג ממוצע של 18.2 נקודות ו-8.3 אסיסטים למשחק.
דטרויט חזרה על הישג זה גם בעונת 1989/1990, לאחר ניצחון בסדרת הגמר מול פורטלנד טרייל בלייזרס.
תומאס נבחר ל-MVP של סדרת הגמר ב-NBA עם ממוצע של 20.5 נקודות, 8.2 אסיסטים ו-5.5 ריבאונדים למשחק.
בעקבות שורה של פציעות פרש תומאס ממשחק מקצועני ב-1994.
לאחר סיום קריירת המשחק שלו, הצטרף תומאס לקבוצת הבעלים של קבוצת טורונטו ראפטורס, קבוצת NBA חדשה, שהצטרפה לליגה ב-1995. במשך 4 שנים שימש כסגן הנשיא והמנהל הכללי של הקבוצה.
בין 1998 ל-2000 היה הבעלים של ליגת ה-CBA, אותה רכש ב-5 מיליון דולר, הוא קיווה להפוך את הליגה לליגת משנה של ה-NBA, אך דחה את הצעת ה-NBA לרכישתה תמורה 11 מיליון דולר.
כשמונה בשנת 2000 למאמן אינדיאנה פייסרס אולץ להפקיד את ניהול הליגה לנאמנות עיוורת, הנהלת ה-NBA החליטה על הקמת ליגה משנה משלה, ה-NBDL, צעד שהוביל לקריסה כלכלית ופשיטת רגל של ה-CBA.
בין השנים 2000 ל-2003 אימן את אינדיאנה פייסרס מה-NBA, כשהוא מחליף בתפקיד את לארי בירד, חוסר הצלחתו להביא את הקבוצה להישגים משמעותיים, שלוש פעמים הודחה הקבוצה כבר בסיבוב הראשון של הפלייאוף, הביא לפיטוריו על ידי בירד שחזר לקבוצה בתור נשיא.
בדצמבר 2003 מונה תומאס למנהל המקצועי של הניו יורק ניקס, שנותיו בניקס היו מהגרועות ביותר שידעה הקבוצה לאורך קיומה, חרף השימוש בתקציב הגבוה ביותר בליגה.
בסיס האוהדים של הקבוצה הפנה לה עורף, ותבע לפטר את תומאס.
במאי 2008 פוטר תומאס מהמועדון.
באפריל 2009 התמנה למאמן קבוצת הכדורסל של אוניברסיטת פלורידה אינטרנשיונל (FIU) ב-NCAA.
הוא פוטר מתפקידו לאחר שלוש עונות בהן השיגה הקבוצה מאזן שלילי של 26 ניצחונות לעומת 65 הפסדים.
ב-2015 מונה לנשיא קבוצת הכדורסל ניו יורק ליברטי מליגת ה-WNBA, אחראי לענייני הכדורסל והעסקים של המועדון, כמו כן הפך לאחד מבעלי הקבוצה.
הקריירה של תומאס רצופה בסכסוכים מתוקשרים וביקורות על התנהגותו, הן לאורך שנותיו כשחקן והן כמנהל ומאמן.
בשנותיו בדטרויט פיסטונס הנהיג תומאס את חבורת "הילדים הרעים" שהצעידו את הפיסטונס לאליפות, אך נודעו במשחקם האגרסיבי במיוחד.
בין תומאס למייקל ג'ורדן התפתחה יריבות מרה, בעקבות משחק האולסטאר ב-1985, בו שימש כרכז הפותח של קבוצת המזרח, הואשם תומאס באי שיתופו של ג'ורדן, הכוכב הצעיר.
בעת בחירת "נבחרת החלומות", נבחרת הכדורסל של ארצות הברית לקראת הופעה באולימפיאדת ברצלונה (1992), הועדף על פניו של תומאס הקלע קלייד דרקסלר, צעד שנעשה בעקבות לחץ של ג'ורדן ועמיתו לשיקגו בולס סקוטי פיפן.
תומאס הביע את מחאתו בכלי התקשורת, וכן על המגרש, בעימותים אלימים עם ג'ורדן, סטוקטון וקארל מלון (חברו לקבוצה של סטוקטון).
בעת שכיהן כמאמן הניו יורק ניקס, הואשם בגרימת מריבה אלימה במשחק נגד הדנוור נאגטס בדצמבר 2006, לאחר שהורה כביכול לשחקניו לעשות עבירות לא ספורטיביות במתכוון על שחקני הקבוצה היריבה.
בשנת 2006 נתבע על הטרדה מינית של אחת מעובדות המדיסון סקוור גארדן, אולמם הביתי של הניקס, חבר המושבעים הרשיע את תומאס, ובהסכם פשרה לפני הקראת גזר הדין נקבעו לתובעת פיצויים בסך 11.6 מיליון דולר.
תומאס נשוי ללין ואב לשני ילדים.
הוא השלים את התואר הראשון שלו באוניברסיטת אינדיאנה ב-1987 לאחר שלמד במהלך חופשות הקיץ בתקופת משחקו ב-NBA.
ב-2013 סיים תואר שני בחינוך באוניברסיטת קליפורניה בברקלי, במסגרת לימודיו חקר את הקשר בין ספורט וחינוך ובפרט המשבר בהשכלת ספורטאים אמריקאים-אפריקאים.
אייזיק האניג הוא זמר ובעל מנגן חסידי-אמריקאי המשתייך לחסידות סאטמר.
האניג משמש בעיקר כזמר חתונות בארצות הברית.
הוא נמנה עם חסידות סאטמר ומקפיד מאוד לשיר רק שירים חסידים אותנטיים שחוברו על ידי מלחינים יהודים חרדים.
בשנת 1998 הוציא את אלבום הבכורה שלו אדון הכל, בלחנים של יוסי גרין ועיבוד של משה לאופר.
האלבום יצא ושווק על ידי חברת התקליטים גל פז.
בשנת ה'תשס"ה (2005) הוציא לאור את אלבומו השני בהר המוריה, ובו ניגונים מגדולי המלחינים ובהם פנחס מרדכי וובר, העיבוד המוזיקלי של משה לאופר.
האלבום זכה להצלחה מיוחדת בעיקר הודות לשיר "א אידעלע", שיר ביידיש המתאר את טלטוליו הרוחניים של יהודי.
השיר נחשב לשירו המוצלח ביותר, והוא שר אותו לעיתים קרובות באירועים שונים אליהם הוא מוזמן.
שיר זה זכה לגרסאות כיסוי רבות, בין היתר על ידי יעקב יהודה דסקל.
בשנת 2013 הוציא את אלבומו על ההרים בו לחנים מפינקי ובר, יוסי גרין, משולם גרינברגר, הלל פלאי ואליעזר קאליש.
אלבום שנחשב הצלחה גדולה ובמיוחד השיר "כתר יתנו", ומכר 20,000 עותקים עד כה.
שיתוף פעולה רחב בינו לבין המפיק המוזיקלי יוסף משה כהנא הביא להשתתפותו של אייזיק באלבומים רבים שבהפקתו בהם סדרת האלבומים הפופולרית לחיים טיש ובאלבומים נוספים שבהפקת לחיים הפקות.
שיתופי פעולה נוספים של אייזיק עם דודי קאליש ויוסי גיל שגם באלבומים רבים שלהם השתתף כמו גם באלבומים מסדרת ניגוני בעלז שבהפקתו של קאליש.
בשעה - קאבר לשירו של יעקב שוואקי בלחן של פינקי ובר, בליווי מקהלת ידידים, 2016
עקידת יצחק - יחד עם זאנוויל ויינברגר, ילד הפלא דודי לינקר ומקהלת מלכות, 2018
ובמקהלות - עם שמילי שפירא, מקהלת שירה ומקהלת הילדים יונגערליך, לחן של שלמה קאליש, 2020
הדרן - עם ישראל אדלר ומקהלת שירה, בלחן של ישראל אדלר, 2020
הדרן - לחן של יוסי גרין, בליווי מקהלות מלכות שירה ומקהלת הילדים יידיש נחת, 2020
כהנים - עם מקהלת שירה, לחן של יוסי גרין, 2020
מחרוזת ריקודי הסיום - במסגרת סיומי הש"ס של דרשו, עם מוטי שטיינמץ, זאנוויל ויינברגר, אהרלה סמט, אלי הרצליך, שלמה כהן, ישראל אדלר, פנחס ביכלר ומוישי רוט, מקהלת מלכות ושירה, מקהלות הילדים יידיש נחת וחסידימלך, 2020
הרב אייזיק אוזבנד (Ausband; תרע"ד, 1914 - ו' בניסן תשע"ב, 29 במרץ 2012) היה ראש ישיבת טלז בקליבלנד, אוהיו.
נולד בלבנורס (Labanoras) שבליטא, בנו של הרב המקומי אליהו אוזבנד (נספה בשואה).
למד בישיבה שבעיר פוניבז' הסמוכה, אצל הרב אשר קלמן בארון והרב יוסף שלמה כהנמן.
לאחר מספר שנים עבר ללמוד בישיבת טלז, אצל הרב אברהם יצחק בלוך, לימים חותנו.
עם פרוץ מלחמת העולם השנייה נמלט עם קבוצת תלמידי הישיבה לרוסיה ומשם לסיביר, שם שהה במשך שנות המלחמה.
לאחר המלחמה התמנה כרב רשמי בווילנה.
בתקופת כהונתו בווילנה סייע בהצלת פליטים יהודים ששהו בקובנה, ובהם גם בני משפחת רבו הרב אברהם יצחק בלוך שנספה בשואה.
לאחר חצי שנה עזב את וילנה ונסע לצרפת, שם שהה עם קבוצת פליטי מלחמה יהודים.
בעת שהותו בצרפת נשא את בתו של רבו הרב אברהם יצחק בלוך.
לאחר נישואיו עבר לארצות הברית.
עם בואו החל למסור שיעורים בישיבת טלז שהוקמה בקליבלנד על ידי דודיה של אשתו, הרב אליהו מאיר בלוך והרב חיים מרדכי קאטץ.
בשנים הראשונות מסר את שיעוריו בישיבה הקטנה ולאחר מכן עבר לישיבה הגדולה.
החל משנת תשל"ט מסר שיעורים כלליים בפני תלמידי הישיבה.
כמו כן שימש מורה הוראה לאנשי הקהילה התורנית בקליבלנד.
אשתו הקימה וניהלה את סמינר "יבנה" לבנות בקליבלנד.
בני המשפחה ליקטו מחידושיו על התורה בספר "לקח דעת".
כמה מתשובותיו פורסמו בכתבי עת תורניים, בהם מוריה בישראל ו"עם התורה" בארצות הברית.
נפטר בקליבלנד בו' בניסן תשע"ב, בגיל 97, והובא לקבורה בהר המנוחות בירושלים.
הרב אברהם אוזבנד - ראש ישיבת "תלמידי ישיבת טלז" בריברדייל, ניו יורק.
הרב אליעזר אוזבנד - ר"מ בישיבת דגל התורה במונסי.
הרב חיים מרדכי אוזבנד - ראש ישיבת עטרת שלמה בשדה חמד.
הרב דוד גולדברג - מראשי ישיבת טלז-קליבלנד.
הרב אליהו בורשטין - ראש ישיבת "מתיבתא דלייקווד".
הרב משה ברסלר - ר"מ בישיבת "מקדש מלך".
הרב יצחק פינקל - ר"מ בישיבת נובומינסק בניו יורק.
אייזיק הֶמְפְּסטֶד-רייט הוא שחקן אנגלי.
מוכר בעיקר בזכות גילום דמותו של בראן סטארק בסדרת הפנטזיה של רשת HBO, "משחקי הכס", המבוססת על סדרת הספרים שיר של אש ושל קרח של הסופר ג'ורג' ר.
נולד בשם אייזיק ויליאם המפסטד (Isaac William Hempstead).
בשנת 2011 הופיע בתפקיד טום בסרט "התעוררות" (The Awakening), ובאותה שנה החל להופיע כבראן סטארק בסדרה "משחקי הכס".
בגין תפקיד זה היה מועמד בשנת 2013 לפרס האמן הצעיר בקטגוריית שחקן המשנה.
בשנת 2013 כיכב בסרט "Close Circuit", וב-2014 בתפקיד אֶגְס בסרט "הקופסונים" עם בן קינגסלי.
+שנהסרטתפקידהערות2011ההתעוררותטום2013מעגל סגור (אנ')טום רוז2014הקופסוניםאֶגְס דיבוב2021הנוסעים אדוארדTBAThe Blue Mauritiusסטיבן
(עונות 1—4, 6—8); 40 פרקים2014איש משפחהאיידןדיבוב; פרק: "Chap Stewie"2016חרוזים נלוזיםג'קסרט טלוויזיה של BBC One
אייזיאה מוסטפא הוא שחקן אמריקאי ושחקן פוטבול לשעבר.
מוסטפא ידוע בתור הדמות הראשית בסדרת פרסומות הטלוויזיה של חברת "אולד ספייס".
אייזיאה מוסטפא נולד למשפחה מוסלמית בעיר פורטלנד, אורגון, הצעיר מבין שבעה ילדים לשהידה מוסטפא-דייוויס ולג'ון וואלי מוסטפא, אשר החזיקו וניהלו שירות לימוזינות בשנות השמונים המוקדמות.
בשנת 2000 החזיק במסעדה אשר נקראה "Jo Jo's Barbecue" שנסגרה מאז.
מוסטפא הוא חובב קומיקס דגול, חיבתו וידיעתו הגדולה בקומיקס עזרה לו לזכות בשעשועון טלוויזיוני בארצות הברית בסכום של 47,000$ מה שעזר לו להגשים את חלומו להפוך לשחקן טלוויזיה.
מוסטפא אפילו כינה את ביתו על שמה של הדמות הידועה מסדרת הקומיקס באטמן, הארלי קווין.
בתיכון שיחק מוסטפא כדורסל והתחרה בתחרויות ריצה, הוא לא שיחק פוטבול בתיכון, אך נבחן לנבחרת הפוטבול בקולג' בניסיון להשיג מלגת ספורט, הוא התקבל לנבחרת והתקדם בה.
לאחר שעבר לאוניברסיטה, התקבל גם שם לנבחרת הפוטבול, אך שם, לאור עימות עם מאמנו, הוא לא שותף במשחק במשך כל שנתו הראשונה ונותר לשבת על הספסל.
בשנת 1997 שיחק גם במשחק ה-"rose bowl" האמריקאי.
אף שמוסטפא ציפה להתחיל בקריירת משחק טלוויזיונית אחרי סיום הלימודים, מצא אותו סוכן ספורט והציע לו לנסות להתקבל לליגת הפוטבול האמריקאית.
קבוצת הפוטבול טנסי טייטאנס החתימה את מוסטפא לקבוצת האימונים שלה, אחר כך שלחה אותו לקבוצה ברצלונה דראגונס ב-1998. אחרי עונה בקבוצות האימון של האוקלנד ריידרס והקליבלנד בראונס, הוא הלך למחנה האימונים של הסיאטל סיהוקס בשנת 2000.
אחרי שסיים את מחנה האימונים פתח מוסטפא בקריירת משחק, כשחקן בסדרות טלוויזיה קטנות, הוא התפרסם באופן פתאומי בפברואר 2010 אחרי שהפך לשחקן הראשי בסדרת הפרסומות של חברת אולד ספייס: "הגבר שהגבר שלך יכול להריח כמוהו" שכללה בעיקר את המונולוגים שלו.
אחר כך, פתח מוסטפא בשלושה ימים שבהם הוא צילם סרטונים הומוריסטים ואישיים שלו ביוטיוב כדמות מהפרסומת של אולד ספייס, עונה לסלבריטאים ששאלו אותו שאלות ברשתות חברתיות.
מוסטפא חתם על חוזה עם NBC והופיע בסרט "איך להיפטר מהבוס".
הנחה את הערב המיוחד של TBS שבו בחרו את הפרסומות המצחיקות לשנת 2010 ולשנת 2011.
בשנת 2011 שיחק בסרטו של טיילר פרי "המשפחה הגדולה והמאושרת של מדיאה".
בשנת 2012 שיחק בסרט הקומדיה "קרועים על כל הראש" לצידן של ג'ניפר הדסון וקייט אפטון.
בשנת 2013 שיחק מוסטפא בפרסומת לבירה הישראלית "מכבי", ושיחק בסרט המתח האמריקאי "קראש" בכיכובו של לוקאס טיל.
בתחילת שנת 2016 התחיל לשחק בסדרת הפנטזיה "ציידי הצללים" ברשת Freeform את תפקידו של לוק גראווי איש הזאב, תפקיד אשר גילם למשך כל שלוש עונות הסדרה עד לסיומה ב-2019. ב-2019 שיחק בסרט האימה "זה: חלק 2".
בשנת 2024 כיכב במותחן הפשע של אמזון פריים וידאו, "קרוס" (אנ'), בתור הבלש ג'ון סמפסון.
אייזיאה ג'מאר תומאס הוא כדורסלן אמריקאי המשחק בקבוצת פיניקס סאנס מה-NBA בעמדת הרכז.
גובהו של תומאס הוא 1.75 מטר, והוא אחד השחקנים הנמוכים בתולדות ה-NBA.
תומאס נולד בטקומה שבוושינגטון ונקרא על שם הכדורסלן אייזיאה תומאס בעקבות התערבות שערך אביו עם חבר על תוצאות סדרת הגמר של שנת 1989 בין קבוצתו של תומאס דטרויט פיסטונס ללוס אנג'לס לייקרס.
אף על פי שתומאס נולד לפני שהסדרה הסתיימה (אכן, בניצחון ה"פיסטונס"), אביו החליט להשתמש בשם כאילו הפסיד בהתערבות.
אימו של תומאס לא הסכימה לקבל את השם "Isiah", כשמו של שחקן הפיסטונס, אבל הסכימה לשם התנ"כי "Isaiah", התעתיק האנגלי המקובל לשמו של הנביא ישעיהו.
תומאס למד שנתיים בפנימייה לבנים בקונטיקט אליה נשלח על מנת לשפר את ציוניו על מנת שיוכל לזכות להקבל לאוניברסיטה המשתייכת לליגת המכללות הבכירה ולזכות במלגת ספורט.
עם סיום לימודיו התיכוניים, נרשם תומאס ללימודים באוניברסיטת וושינגטון והחל לשחק במדי קבוצת הכדורסל של האוניברסיטה המתחרה במסגרת החטיבה הפאסיפית של ליגת המכללות (נקראה גם ה-Pac-10).
כבר בעונת ה"" לקח תומאס חלק בכל 35 משחקיה של קבוצתו.
הוא היה לקלע המוביל של האוניברסיטה כשקלע 15.5 נקודות ב, ובסיום העונה נבחר לחמישיית הפרשמנים המצטיינים בחטיבה, ולחמישיית הפרשמנים השנייה בליגת המכללות כולה.
גם בעונת ה המשיך תומאס לשמור על יכולתו הטובה, ורשם 16.9 נקודות בממוצע.
הוא סייע לקבוצה לזכות בטורניר אליפות החטיבה לראשונה זה חמש שנים, ואף נבחר לשחקן המצטיין של הטורניר במשותף עם חברו לקבוצה קווינסי פונדקסטר.
בטורניר אליפות המכללות עזר לקבוצה להעפיל עד לשלב שמינית הגמר, בו הפסידה לאוניברסיטת וירג'יניה המערבית, ובסיום העונה נבחר לחמישייה המצטיינת של החטיבה.
בעונתו השלישית והאחרונה באוניברסיטת וושינגטון היה תומאס לקלע המוביל של הקבוצה עם 16.8 נקודות, למוסר הטוב ביותר שלה עם 6.1 אסיסטים ולחוטף המצטיין עם 1.3 למשחק.
הוא הוביל אותה לזכייה נוספת בטורניר אליפות החטיבה, ונבחר פעם שנייה לחמישייה המצטיינת בבית הפאסיפי.
לאחר שלוש שנים במכללות החליט תומאס להעמיד עצמו לבחירה בדרפאט ונבחר על ידי סקרמנטו קינגס בבחירה ה-60 והאחרונה.
ב-1 במרץ 2012 נבחר לרוקי המצטיין של חודש פברואר, והפך לשחקן הראשון שנבחר אחרון בדראפט וזוכה בתואר.
חודש לאחר מכן זכה בתואר בשנית ובסיום העונה נבחר לחמישיית הרוקיז השנייה של העונה.
ב-18 במרץ 2014 השיג תומאס את הטריפל דאבל הראשון שלו בקריירה כשקלע 24 נקודות, מסר 11 אסיסטים ולקח 10 ריבאונדים בניצחון על הוושינגטון וויזארדס, בכך הפך לשחקן הנמוך ביותר בתולדות הליגה שמשיג טריפל דאבל.
ביולי 2014 חתם תומאס על חוזה בפיניקס סאנס.
הוא השתתף בתחרות אתגר הכישורים של ה-NBA במסגרת אירועי האולסטאר והיה למשתתף הנמוך ביותר בתולדות התחרות.
ב-19 בפברואר, לאחר שהספיק לשחק 46 משחקים במדי הסאנס, הועבר תומאס בטרייד לבוסטון סלטיקס תמורת מרקוס תורנטון ובחירת דראפט עתידית.
בסיום העונה הרגילה ערך תומאס את הופעת הבכורה שלו במסגרת משחקי הפלייאוף, בה עלה מהספסל וקלע 27 נקודות בהפסד לקליבלנד קאבלירס במשחק הראשון בסדרה.
למחרת הוכרז כמועמד לתואר השחקן השישי של העונה.
ב-16 בדצמבר 2015 השווה את שיא הקריירה שלו כשקלע 38 נקודות נגד דטרויט פיסטונס.
ב-28 בינואר 2016 נבחר כשחקן מחליף לקבוצת המזרח במשחק האוסלטאר.
בכך הפך לשחקן האולסטאר שנבחר במקום הנמוך ביותר בדראפט והשווה את שיאו של קלווין מרפי כשחקן הנמוך ביותר המשתתף במשחק.
במשחק עצמו קלע תומאס 9 נקודות.
ב-30 בדצמבר קלע 52 נקודות, 29 מתוכן ברבע הרביעי מול מיאמי היט ובכך קבע שיא נקודות לרבע עבור שחקן סלטיקס.
ב-22 באוגוסט 2017 הועבר בטרייד לקליבלנד קאבלירס ביחד עם ג'יי קראודר, אנטה ז'יז'יץ' ובחירת דראפט עתידית, בתמורה לקיירי אירווינג.
ב-8 בפברואר 2018, לאחר חצי עונה בלבד בקליבלנד, עבר תומאס בטרייד ללוס אנג'לס לייקרס, יחד עם צ'אנינג פריי ובחירת דראפט עתידית, תמורת לארי נאנס הבן וג'ורדן קלארקסון.
ביולי 2018 חתם תומאס על חוזה לעונה אחת בדנוור נאגטס.
ביולי 2019 חתם תומאס על חוזה בוושינגטון ויזארדס.
בפברואר 2020 הועבר בטרייד ללוס אנג'לס קליפרס, ומיד שוחרר ממנה.
ב-3 באפריל 2021 חתם על חוזה לעשרה ימים בניו אורלינס פליקנס.
ב-13 בדצמבר 2021 חתם על חוזה בקבוצת ליגת הפיתוח של דנוור נאגטס, גרנד ראפידס גולד, אותה אימן ג'ייסון טרי.
הוא שיחק בקבוצה משחק אחד בלבד, בהפסד 127–131 לפורט ויין מאד אנטס, אך הוא קלע בו 42 נקודות, מסר 8 אסיסטים וקטף 6 ריבאונדים ב-42 דקות.
ב-16 בדצמבר 2021 חתם על חוזה לעשרה ימים בקבוצת לוס אנג'לס לייקרס.
ב-29 בדצמבר 2021 חתם לעשרה ימים בדאלאס מאבריקס.
ב-22 במרץ 2022 חתם על חוזה עד סוף העונה בשארלוט הורנטס.
אייזיק דיווקר (30 ביוני 1917 – 4 בדצמבר 1975, ידוע גם בשם יצחק יוסף, יצחק יוסף דיווקר, אייזיק ג'וזף) היה מנהיג קהילת "בני ישראל" מהודו בישראל, שהוביל, יחד עם אחרים, מחאה שקטה נגד אפליה וחוסר שוויון בישראל כלפי קהילת "בני ישראל" בין השנים 1951–1952.
אייזיק נולד בעיר פונה אשר בהודו בתקופת השלטון הבריטי, ילד יחיד להוריו, יוסף יצחק דיווקר (1891–1964) ומרים (חנה) יצחק סטמקר (1897–1985).
היה צאצא למשפחת הקמודן מוכאדם דיווקר, נשיאי קהילת בני ישראל (הודו).
אבותיו הקדומים של דיווקר, שמואל יחזקאל דיווקר ויצחק יחזקאל דיווקר היו קצינים בכירים במיליציות הבריטיות בהודו במאה ה-18 והקימו את בית הכנסת הראשון בעיר בומביי, "שער הרחמים" בשנת 1796. במומבאיי מצויים רחובות על שמם.
דיווקר נפצע בעינו הימנית בהיותו נער בתיכון ובשל כך איבד את עינו והיה בעל עין זכוכית.
דיווקר עבד כסוכן ביטוח בהודו.
הוא היה פעיל בארגונים ציוניים בהודו, ולקח חלק בארגון העלייה של המטוס השני שהביא עולים מהודו לישראל בשנת 1950.
דיווקר עלה לישראל עם אשתו, דייזי, ושלושת ילדיו, קיטי, פלורי ועמנואל, בשנת 1950. המשפחה שהתה באופן זמני במחנה שער העלייה עד שהועברו לקיבוץ אפיקים.
הוא הקים את "הארגון המרכזי ליוצאי הודו בישראל", המגזין במרהטי-יהודית "מיי בולי" ואת "ארגון חברות הודו-ישראל".
לאחר מספר חודשים קשים בקיבוץ אפיקים, בהם התברר לעולים שניתן להם אוכל לא כשר, הם עזבו את הקיבוץ ועברו למחנה העולים בבאר שבע.
הם גרו באוהלי בד ארעיים ושם נולדה בתו רינה.
בשנת 1951 בני העדה החלו להיתקל בעוינות מסוימת ואפליה מתגברת על רקע מוצאם וצבע עורם.
בעקבות כך, נפגשו הדמויות המובילות בקהילה ודיווקר בראשם, והחליטו לדרוש יחס זהה לאחרים.
הם כתבו לסוכנות היהודית, לראש ממשלת ישראל דוד בן-גוריון, לשרים בממשלת ישראל וגם כתבו לעיתונים באנגלית בארץ ובעולם.
הם פנו לראש ממשלת הודו ג'וואהרלל נהרו וספרו על אפליה וזלזול אשר היה מנת חלקם במקומות העבודה, בבתי החולים ובחנויות.
דיווקר הנהיג מחאה לא אלימה בנוסח מהאטמה גנדי.
דיווקר ושותפיו למאבק איזיקיאל אשטמקר, אייזיק אווסקר, פרי פזרקר, ודייוויד דיווקר, איחדו את יוצאי הודו בישראל ולמרות שקולות רבים ניסו להשקיט את הביקורת, העיתונות העולמית פרסמה כתבות אינספור והעיתונות בארץ געשה מהאירועים.
אחרי שנודע ששרה בממשלת ישראל כינתה את ה"בני ישראל" ממזרים, יצאו שלושים משפחות והתיישבו מול הסוכנות היהודית, ברחוב נחלת בנימין בתל אביב ופתחו בשביתת שבת.
בתום שבועיים, כשכל מאמצי פקידי הסוכנות להניא אותם מהמחאה, נכשלו, הם הודיעו שאם לא יעתרו לדרישתם לשוב להודו, הם יפתחו בשביתת שבת "עד הסוף".
בסוף מרץ 1952 החליט בן-גוריון ומנהל משרד הקליטה יוספטל, להיעתר לתביעה ולהשיב את מי מעולי הודו חזרה למולדתו הישנה.
115 עולים חזרו מרצונם להודו, ב-1 באפריל 1952 בטיסה שמימנה הסוכנות היהודית.
אחרי טיסה זו עזבו את הארץ עוד כ-400 מעולי הודו, חלקם היו לוחמים במלחמת העצמאות.
באותה עת צמו חברי הקהילה כ-4000 איש ואישה בישראל וכ-21,000 נוספים ברחבי הודו.
לאחר ששב דיווקר יחד עם משפחתו הם ספגו ביקורת קשה מאנשי קהילתם שלא אהבו את מה שנכתב בעיתונות והושפעו מהשליחים הציונים שבזו למהלכם.
אחת הנשים המנהיגות באותה העת רבקה ראובן נגאוקר שהייתה מתומכי העלייה לישראל ובו בזמן גם סייעה להם לחזור להודו, הסתייגה מהם.
למרות ההבטחות, מקומות עבודתם בהודו סירבו לקבלם בתואנה שהם חתרנים.
דיווקר עבד בעבודות מזדמנות, כולל סבלות בנמל בומביי בצד פעילותו הקהילתית בה המשיך וחליפות המכתבים עם נציגים בישראל ומחוצה לה.
בהודו נולדה לאייזיק ודייזי בתם סוזי.
דיווקר החליט לשוב לישראל אבל לקחת עמו את הוריו הזקנים, אותם השאיר בהודו בפעם הקודמת.
הוא עבד בכל עבודה בעוד אשתו מלמדת בבית הספר התיכון, ובשנת 1957 הם רכשו 10 כרטיסים לעלייה חזרה לארץ עם ארבעת ילדיהם ההורים, וסבתא ערירית מהמשפחה.
בשנת 1957 חזר דיווקר עם משפחתו לישראל והתיישב בקריית שמונה.
הוא המשיך בהתנדבות בקליטת עולים מהודו ופעל להפסקת האפליה כנגד חברי הקהילה.
בנו הצעיר אמיתי, נולד בשנת 1959.
בשנת 1961 נודע שהרבנות בישראל איננה מכירה ביהדותם של ה"בני ישראל".
בהנהגת אייזיק דיווקר, שמשון שמשון (קילקר), דויד שלום (אגרוורקר), איזיקיאל אשטמקר ודייוויד דיווקר, הם יצאו בהפגנה גדולה תחת הכותרת "כולנו בני-ישראל".
בהפגנה הזו נישאה בובת קש של הרב הראשי ניסים והיא נשרפה בשיא ההפגנה, דבר שגונה על ידי כל הקשת הפוליטית בישראל.
לאחר דיונים ובירורים נמצא נוסח של החלטה לגבי התנהלות הרבנות ברישום זוגות לחתונה.
בתוך שנתיים יצא הספר "בני ישראל כרך א' " על ידי הרבנות הראשית בשנת 1964. ראש ממשלת ישראל לוי אשכול נאם בכנסת באוגוסט 1964 לטובת בני העדה שיהדותם שאיננה מוטלת בספק.
אייזיק עבר עם משפחתו לירושלים לאחר פטירת אביו בשנת 1964, ומשם המשיך את פעילותו למען הקהילה בישראל עד לפטירתו במפתיע בשנת 1975. בהלווייתו השתתפו אלפי אנשים וכתבות על מותו פורסמו בעיתונים ברחבי העולם.
דיווקר התחתן ב-1943, בבית הכנסת "מגן חסידים" בבומביי, עם דבורה (דייזי) מנחם שאפורקר (1924–2014) אשר הייתה מחנכת ובישראל עבדה במעבדה של חברת טבע תעשיות פרמצבטיות, נולדו להם 6 ילדים, 4 בנות ושני בנים:
קטורה (קיטי), פלורה (פלורי), עמנואל (עימו), רינה, שושנה (סוזי) ואמיתי.
נינתו נעם שלום (אגרוורקר במקור) נפלה קורבן במתקפת פתע על ישראל בעודה מגישה סיוע לפצועים במסיבת נובה ברעים.
אייזיק טודהאנטר (23 בנובמבר 1820 – 1 במרץ 1884) היה מתמטיקאי והיסטוריון של המתמטיקה אנגלי.
היה עמית החברה המלכותית של לונדון.
נולד לג'ורג' טודהאנטר ולמרי לבית יום, בעיר ריי שבמזרח סאסקס.
אביו נפטר בשנת 1826, ולאחר מכן אימו הקימה מוסד חינוכי לבנות בהייסטינגס, ובעיר זו הוא גם התחנך.
בבית הספר בהייסטינגס טודהאנטר לא גילה הצטיינות מיוחדת בלימודים, אולם לאחר מכן הוא עבר ללמוד בבית ספר בלונדון ושם הוא גילה הצטיינות.
לאחר לימודיו הוא התמנה לעוזר מורה בפוקהאם.
במקביל הוא לקח שיעורי ערב בקולג' האוניברסיטאי של לונדון, ולמד אצל אוגוסטוס דה-מורגן.
בשנת 1842 הוא סיים את לימודיו לתואר ראשון, וקיבל מלגה ללימודי המשך במתמטיקה באוניברסיטת לונדון.
בהמשך הוא קיבל מדליית זהב עבור ביצועיו במבחני התואר השני.
לאחר סיום לימודיו לתואר שני הוא מונה למורה למתמטיקה בבית ספר בווימבלדון.
בשנת 1844 טודהאנטר החל ללמוד בסנט ג'ונס קולג' שבאוניברסיטת קיימברידג', שם זכה לתואר ההצטיינות הגבוה ביותר בשנת 1848, וקיבל את פרס סמית' ואת פרס ברני.
בשנת 1849 הוא נבחר לכהן כמרצה ומדריך בקולג' שלו.
בשנת 1862 הוא נבחר כעמית החברה המלכותית של לונדון.
באוגוסט של שנת 1864 הוא נישא ללואיזה אנה מריה, אחותו הגדולה של מי שלימים היה אדמירל ג'ורג' דייוויס.
בעקבות נישואיו הוא איבד את חברותו בסנט ג'ונס קולג'.
בשנת 1865 הוא נבחר לחבר בחברה המתמטית של לונדון.
בשנת 1871 הוא זכה בפרס אדמס , וגם נבחר למועצה של החברה המלכותית.
בשנת 1874, לאחר איבוד חברותו בסנט ג'ונס קולג' בגין נישואין, הוא נבחר מחדש כחבר של כבוד.
בשנת 1880 ראייתו החלה להתדרדר, וזמן קצר לאחר מכן הוא נתקף בשיתוק.
בשנת 1884 הוא נפטר בביתו שברחוב ברוקסייד 6 בקיימברידג', ונקבר בבית הקברות Mill Road בעיר.
הוא הותיר אחריו את אלמנתו, ארבעה בנים ובת.
לוח זיכרון הוצב לזכרו בכנסייה שבסנט ג'ונס קולג'.
טודהאנטר תואר כמי שחי חיים של "מתבודד שקדן".
בנוסף לאנגלית, טודהאנטר ידע לטינית ויוונית, והיה לו ידע גם בצרפתית, גרמנית, ספרדית, איטלקית, ואף גם ידע מסוים ברוסית, עברית וסנסקריט.
היה בקי בהיסטוריה של המדע ושל המתמטיקה, וכתב ספרים חשובים בתחום.
בכמה מקרים שימש כבוחן בבחינות הכניסה באוניברסיטה שלו.
טודהאנטר ידוע בעיקר בשל ספרי הלימוד שכתב, וכן בזכות כתיבתו על ההיסטוריה של המתמטיקה.
בין ספרי הלימוד שכתב מצויים "סטטיסטיקה אנליטית" (1853), "גאומטריה של קואורדינטות במישור" (1855), "דוגמאות של גאומטריה אנליטית בשלושה ממדים" (1858).
בנוסף הוא כתב ספרי לימוד בנושאים יסודיים יותר, למשל באלגברה (1858), טריגונומטריה (1859), תאוריה של משוואות (1861), אוקלידס (1862), מכניקה (1867) ותורת המדידה (1869).
בין ספרי ההיסטוריה של המתמטיקה שכתב מצויים "היסטוריה של התאוריה המתמטית של הסתברות מזמנו של פסקל ועד זמנו של לפלס" (1865, נדפס מחדש ב-1965) ו"היסטוריה של תורות מתמטיות של משיכה" (1873).
עבודתו תוארה בשנת 1898 באופן הבא:
אֵייזִיק יֶעקֶלֶס (ביידיש, נכתב גם "יעקעלעס"; בפולנית: Izaak Jakubowicz, "איזאק יעקובוביץ'", כלומר יצחק בן יעקב; נפטר בכ"ו בסיוון ה'תי"ג, 1653) היה יהודי עשיר, פרנס הקהילה היהודית בקז'ימייז' שבקרקוב ב ובונה בית הכנסת אייזיק שול.
אייזיק יעקלס נולד בסוף המאה ה-16 ברובע היהודי קז'ימייז' שבקרקוב, פולין, לאביו יעקב, שהיה מעשירי ומנהיגי הקהילה.
יעקב מוזכר כמלווה כספים למלך זיגמונט השני, וכן כאחד ממייסדי תקנות הקהילה בשנת 1595 (ה'שנ"ה).
יש המייחסים את יעקב כגיסו של הרב יוסף כץ.
אייזיק נישא לבריינדל, בתו של הרב ישראל יחיאל רפפורט, מדייני קרקוב, ואחותו של הרב אברהם רפפורט (מחבר השו"ת "איתן האזרחי" ורב העיר לבוב).
אייזיק יעקלס עסק אף הוא כאביו במסחר והיה לאחר מעשירי ונכבדי הקהילה היהודית בקז'ימייז'.
אייזיק הרחיב את עסקי אביו ועסק במסחר, בנקאות והלוואה בריבית.
מלבד ההון העצמי שהשתמש בו להלוואותיו, הלווה גם כן כספי פיקדונות של אצילים, כמרים או סתם נוצרים שהיה בידם סכומים גדולים של כסף.
על פי רשימות בתי המשפט הפולניים, סך הפיקדונות שהיו בידו הגיעו ל-250,000 זהובים.
משנת 1608 (ה'שס"ח) כיהן כראש הקהילה היהודית בקז'ימייז' עד 1647 (ה'ת"ז), עת שהוריש בחייו את המשרה לבנו משה.
בשנת 1616 סולקו הסוחרים היהודיים מהעיר גדנסק, ואייזיק דרש את העמדת מועצת העיר לבירור.
ב-10 בדצמבר 1616 (ב' בטבת ה'שע"ז) זימן זיגמונט השלישי את מועצת העיר גדנסק אל בית דינו ופסק להשיב את זכויות יהודי העיר עד לקיום משפט בעניין.
פרסומו העיקרי של אייזיק הוא מבית הכנסת אייזיק שול שבנה.
רעיון הבנייה נהגה על ידי בריינדל אשתו.
אישורי הבנייה הושגו מידי המלך ולדיסלב הרביעי בשנת 1638 (ה'שצ"ח), אך בעקבות התנגדות הכמורה התעכבה קצת הבנייה והסתיימה רק בשנת 1644 (ה'ת"ד).
בית הכנסת היה אחד מהיפים ומפוארים בפולין כולה, והיה עורק ראשי בחיי הקהילה היהודית עד שלהי המאה ה-19, עת התרחבו גבולות מגורי היהודים מחוץ לרובע קז'ימייז'.
האגדה רוקמת את שמו של אייזיק יעקלס כגיבור המעשייה של האוצר מתחת לגשר.
לפיה יהודי ושמו אייזיק מהעיר קרקוב חולם כמה פעמים שאם ייסע לעיר הרחוקה פראג, ימצא שם אוצר מתחת לאחד הגשרים הראשיים.
אייזיק זה מחליט על הנסיעה לפראג הרחוקה, אך בבואו אל פראג הוא נוחל אכזבה, שכן הוא מגלה כי השמירה המלכותית ההדוקה על המקום לא מאפשרת כל תנאי חפירה מתחת לגשר.
הוא מתהלך לצד הגשר אנה ואנה כשהוא מהורהר בעצב.
אחד השומרים שם לב ליהודי המסתובב שוב ושוב סביבות הגשר, ושואל אותו לפשר מעשיו.
אייזיק מספר לו על חלומו, וכתגובה השומר לועג לו, ואומר לו שגם הוא חלם חלום, שמתחת לתנור בביתו של יהודי ושמו אייזיק, בקרקוב, (הוא אייזיק מושא הסיפור) מסתתר אוצר!
הוא מוסיף את דעתו והמלצתו כי אין להאמין ולהתייחס לחלומות, ושהיהודי עשה שטות בבואו עד לפראג רק מכוח חלום.
אז הבין אייזיק שמטרת בואו לפראג הייתה רק כדי לשמוע זאת, שבעצם האוצר נמצא ממש מתחת לאפו.
חזר לביתו, חפר מתחת לתנור, מצא את האוצר והתעשר, ובנה בחלק מסכום האוצר בית כנסת על שמו.
אגדה נוספת נקשרה אל בית הכנסת, לפיה עם סיום בניית הבית הכנסת בשנת 1644 (ה'ת"ד), תכננו גויים מתושבי המקום לערוך פוגרום ביהודי העיר ביום חגיגת חנוכת הבית.
אייזיק קיבל דיווח על כך מנער גוי ששמע על כך, וזה הראשון מיהר להודיע על כך לרב יום-טוב ליפמן הלר, שהיה באותה עת אב בית דין של קרקוב.
הרב הלר תכנן אמצעי הרתעה מבוים.
בתחילת הלילה ננעלו שערי הרובע קז'ימייז', וקבוצת יהודים עמדה היכון על המשמר.
לקראת חצות הלילה התקרבו הפורעים על שערי הרובע בניסיון לפרוץ אליו.
בשלב זה הגיחו היהודים מתוך הרובע כשהם לבושים בתכריכים לבנים ובידיהם נרות דולקים.
הדמויות היו נראות לפורעים כרוחות רפאים או כמתים שיצאו מקבריהם, והם החלו לנוס במהירות מהמקום.
היהודים רדפו אחריהם עד לנהר הוויסלה, שם התפזרו הפורעים לכל עבר, וחלק מהם אף קפצו אל הנהר, כשכמה מתוכם טבעו אל מותם.
המאורע הותיר את רשמו על גויי הסביבה לאורך זמן ממושך.
אייזיק יעקלס נפטר בקז'ימייז' בכ"ו בסיוון ה'תי"ג (21 ביוני 1653) ונקבר בבית הקברות היהודי העתיק בקרקוב.
בשנת ה'תצ"ג (1733) הדפיס ההבראיסט יוהאן כריסטוף וולף , בספרו ,"Bibliotheca Hebræa" כרך רביעי, עמ' 1205, את נוסח מצבתו.
על עברה השני של המצבה נכתב:
אחיו משה, נישא לאישה מבית נחמנוביץ'.
משה הקים מול אייזיק שול מבנה בשם "הצלת נפשות" עם ארכיטקטורה של מצודה, מנהרות ויציאות חבויות, למקרה של פוגרום ביהודים.
בתו נישאה לרב המקובל רבי נתן נטע שפירא, מחבר הספר "מגלה עמוקות".
גיסו (בן חותנו) הרב אברהם רפפורט (מחבר השו"ת "איתן האזרחי" ורב העיר לבוב).
בנו משה איזאקוביץ' (משפחתו נקראה על שם אביו.
דבר שהיה נפוץ באותה תקופה).
בנו זה המשיך ומינף את עסקי אביו, וכן ירש ממנו בחייו את משרת ראש הקהל בשנת 1647 (ה'ת"ז), ומכוח זה ייצג את קהילתו בוועד ארבע ארצות שהתקיים בקביעות בירוסלב ולובלין.
בגזירות ת"ח-ת"ט פעל להגנת יהודי הקהילה וסיוע לנפגעים, וכן לאחר כיבוש העיר על ידי השוודים בימי מלחמת רוסיה-פולין (1655) עמל לשקם את הקהילה ההרוסה והשכולה, ולשם כך נפגש עם קרל גוסטב, מלך שוודיה ויאן קז'ימייז', מלך פולין.
בנו יעקל, נישא לגיטל, בתו של שלמה מייזעלס.
השניים מוזכרים עם הפרוכת שתרמו לבית הכנסת בשנת 1645 (ה'ת"ה).
חתנו יצחק דוידוביץ וידנציק, היה מעשירי הסביבה.
אייזיאה פיירברייס הוא זמר אוסטרלי.
פיירברייס במואמה, ניו סאות' ויילס, אוסטרליה.
פיירברייס זכה בעונה השמינית של "אקס פקטור אוסטרליה" שנערכה ב-2016. ב-7 במרץ 2017 נחשף שפיירברייס ייצג את אוסטרליה באירוויזיון שיערך באותה שנה עם השיר Don't Come Easy (לא בא בקלות).
באודישן שר פיירברייס גרסת כיסוי לשיר "Hello" של אדל, ביצוע זה העלה אותו למחנה האימונים.
במחנה האימונים ביצע גרסת כיסוי לשיר "If I Ain't Got You" של אלישה קיז, פיירברייס העפיל להופעות החיות ובסופו של דבר - לגמר.
בגמר ביצע פיירברייס את השיר Halo של ביונסה ואת Wake Me Up של אביצ'י וניצח בגמר.
מיד לאחר ניצחונו פורסם הסינגל הראשון של פיירברייס, "It's Gotta Be You".
פיירברייס הודיע שהוא מעוניין בייצוג אוסטרליה באירוויזיון 2017 והכניס את שמו לרשימת המועמדים האפשריים.
ב-7 במרץ 2017 הודיעה רשת SBS האוסטרלית על כך שפיירברייס נבחר לייצג את אוסטרליה באירוויזיון שייערך ב-2017 בקייב, אוקראינה עם השיר Don't Come Easy (לא בא בקלות) שנכתב על ידי DNA Songs.
אייזיאה ריידר הבן הוא כדורסלן עבר אמריקאי, אשר שיחק בליגת ה-NBA בין השנים 1993–2001. ממוצעיו הכוללים לאורך הקריירה הם 16.7 נקודות, 3.8 ריבאונדים ו-2.7 אסיסטים למשחק.
ריידר נולד בעיר אוקלנד שבקליפורניה, ובין השנים 1989–1991 למד ב"מכללה הקהילתית אלן קאונטי" אשר במזרח קנזס וב"מכללת אנטלופ ואלי" אשר בלנקסטר, קליפורניה.
בשנת 1991 עבר ללמוד באוניברסיטת נבדה בלאס וגאס ("UNLV"), אותה עזבו באותה שנה כוכבי קבוצת הכדורסל לארי ג'ונסון, סטייסי אוגמון וגרג אנתוני.
בהיעדרם הוביל ריידר את קלעי הקבוצה עם ממוצע של 20.7 נקודות למשחק, אך UNLV לא הורשתה להשתתף בטורניר אליפות המכללות בשל הפרת תקנות ליגת המכללות בשנים קודמות.
את עונת 1992/1993 סיים ריידר כקלעי השני בכל ה-NCAA עם 29.1 נקודות למשחק, זכה בפרס השחקן המצטיין של מחוז ה-Big West ונבחר לחמישייה השנייה של העונה בליגת המכללות ("Second-Team All-American").
בדראפט ה-NBA 1993 נלקח ריידר בבחירה החמישית, על ידי מינסוטה טימברוולבס.
במהלך עונת הרוקי שלו זכה בתחרות ההטבעות, לאחר שגבר בסיבוב הגמר על שון קמפ ורוברט פאק.
לאורך העונה קלע 16.6 נקודות בממוצע למשחק, ובסיומה נבחר לחמישיית הרוקיז של העונה.
בשתי העונות הבאות היה הקלעי המוביל של הטימברוולבס, עם ממוצע של 20.0 נקודות למשחק, אך הקבוצה ניצחה ב-21 וב-26 משחקים בלבד, בהתאמה.
ביולי 1996, לאחר 3 עונות במינסוטה, הועבר ריידר בטרייד לפורטלנד טרייל בלייזרס.
בעונת השלים חמישייה פותחת חזקה לצד דיימון סטודמאייר, ראשיד וולאס, בריאן גרנט וארווידאס סאבוניס, אשר הוליכה את פורטלנד לשלב גמר האזור המערבי.
לאורך הפלייאוף היה ריידר הקלעי המוביל של הקבוצה, עם 16.5 נקודות למשחק, בטרם הודחה על ידי סן אנטוניו ספרס בסדרת גמר המערב.
לקראת עונת נשלח יחד עם ג'ים ג'קסון בטרייד לאטלנטה הוקס, בתמורה לסטיב סמית' ואד גריי.
בעונתו היחידה באטלנטה הוביל את קלעיה עם 19.3 נקודות למשחק, אך ההוקס לא העפילו לפלייאוף לראשונה מזה 8 עונות.
הייתה זו העונה השביעית ברציפות אותה מסיים ריידר כאחד משני הקלעים המובילים של קבוצתו.
בעונת זכה באליפות ה-NBA כשחקן לוס אנג'לס לייקרס, במדיה קלע 7.6 נקודות למשחק כמחליפו מהספסל של קובי בראיינט.
בתחילת עונת חתם על חוזה בדנוור נאגטס, אך כבר לאחר 10 משחקים שוחרר מהקבוצה ולמעשה פרש ממשחק.
אייזיאה רשאד מקליין הוא ראפר אמריקאי מצ'טנוגה שבטנסי.
אייזיאה רשאד מקליין נולד בצ'טנוגה שבטנסי.
הוא גדל בעיקר בחסות אמו, שעבדה כמעצבת שיער.
בילדותו, נהג אביו של רשאד לאפשר לו להישאר ער עד מאוחר על מנת להאזין לראפרים טו שורט וסקארפייס.
לאחר מכן, כשרשאד היה בן שלוש, עזב אותו אביו.
לרשאד היו שאיפות להיות מטיף, עד שאחיו החורג השאיל לו עותק של האלבום 'ATLiens' של אאוטקאסט בחטיבת הביניים, אז שאיפותיו השתנו.
זמן קצר לאחר מכן, רשאד החל לבלות את רוב זמנו בביצוע ראפ.
רשאד החל להתייחס לראפ באופן מקצועי בכיתה י', אז הוא וחבריו הקליטו שירים במחשבים הניידים שלהם.
בהמשך דרכו המוזיקלית עבד בעיקר באולפנים מקומיים.
ההופעה הגדולה הראשונה שלו הייתה בשנת 2012, עם הראפרים ג'וסי ג'יי, ג'ואי באדאס וסמוק DZA ואחרים, בסיבוב הופעות שנקרא "Smoker's Club Tour".
בנוסף, רשאד הקים יחד עם חבריו, הראפרים YGTUT, מייקי-די, כריס פי ובריאן בראון את קולקטיב ההיפ הופ מצ'טנוגה, "The House".
במרץ 2013 חתם רשאד בחברת התקליטים העצמאית "טופ דואוג אנטרטיינמנט".
ב-24 בינואר 2014 הוציא את אלבום הבכורה שלו, 'Cilvia Demo' להורדה דיגיטלית.
האלבום זכה לשבחים נרחחבים ממבקרי המוזיקה והגיע למקום ה-40 במצעד הבילבורד 200. על רקע השבחים שקיבל על הוצאת המיני-אלבום, רשאד נבחר להופיע ברשימת ה-Freshman Class השנתית של XXL.
ב-2 בספטמבר 2016 הוציא את אלבום האולפן השני שלו, 'The Sun's Tirade', שזכה לשבחים ממבקרי המוזיקה והגיע בשיאו למקום ה-17 במצעד הבילבורד 200. בינואר 2017 החל רשאד להופיע בסיבוב הופעות בשם "Lil Sunny Tour" לתמיכה באלבום, שכלל הופעות ב-24 ערים שונות.
ב-30 ביולי 2021 יצא אלבום האולפן השלישי שלו, 'The House Is Burning'.
אייזיאה מיילס הוא כדורסלן אמריקאי המשחק בעמדת הסמול פורוורד והפאוור פורוורד במכבי רמת גן
מיילס נולד בבולטימור שבמרילנד וגדל באווינגס מילס.
הוא למד בבית הספר הארצי של גלנלג במשך שלוש שנים, לפני שעבר בשנתו האחרונה לאקדמיה של מילפורד מיל.
הוא היה אחד השחקנים הבולטים בשנותיו בתיכונים ונבחר לחמישייה המצטיינת של המחוז.
מיילס שיחק ארבע עונות באוניברסיטת סנט ג'וזף.
תחילה שותף כשחקן משלים והשיג בהדרגה יותר זמן משחק עד שבשתי עונותיו האחרונות כבר היה שחקן מוביל.
בעונתו הראשונה בתור שחקן חמישייה, הוא העמיד ממוצעים של 10.7 נקודות ו-5.1 ריבאונדים.
בעונתו האחרונה העמיד מיילס ממוצעים של 18.1 נקודות ו-8.1 ריבאונדים למשחק, ומכללתו זכתה באליפות המחוז.
בסיבוב הראשון בטורניר אליפות המכללות בכדורסל, קלע מיילס שלשת ניצחון תשע שניות לסיום מול אוניברסיטת סינסינטי.
מיילס נבחר לחמישייה השנייה במחוז ולשחקן המשתפר.
מיילס עבד על כושרו והצליח להוריד תשעה ק"ג במהלך העונה.
במהלך הקריירה במכללה העמיד ממוצעים של 10.3 נקודות ו-4.7 ריבאונדים למשחק ב-107 משחקים בהם שותף אשר מתוכם פתח ב-68. בנוסף סיים תואר ראשון באוניברסיטת סנט ג'וזף.
בשנת 2016, לאחר שלא נבחר בדראפט ה-NBA, החל לשחק בדאלאס מאבריקס במהלך ליגת הקיץ של ה-NBA.
ב-24 ביולי 2016 חתם בדיז'ון באסקט מהליגה הצרפתית.
ב-34 משחקים בקבוצה, הוא העמיד ממוצעים של 12.2 נקודות ו-4.9 ריבאונדים למשחק.
לאחר העונה שיחק מיילס בפילדלפיה 76' במהלך ליגת הקיץ.
ב-17 ביוני 2017 חתם חתם באושאק ספורטיף מהליגה הטורקית.
ב-16 משחקי ליגה, הוא העמיד ממוצעים של 10.7 נקודות, 3.6 ריבאונדים ו-1.1 אסיסטים.
בקיץ חזר מיילס לפילדפיה ושיחק במדיה פעם נוספת במסגרת ליגת הקיץ.
מיילס שיחק חמישה משחקים ומתוכם פתח בשניים.
הוא סיים שני בקבוצה בנקודות עם 10.4 למשחק כשקלע ב-47.6 אחוזים ל-3.
ב-21 ביולי 2018 חזר לצרפת וחתם בלימוז'.
הוא נבחר לשחקן המצטיין בסיבוב הרביעי ביורוקאפ לאחר שקלע 23 נקודות והוריד 7 ריבאונדים מול טופאש בורסה.
בליגה הצרפתית העמיד מיילס ממוצעים של 9.2 נקודות, 3.8 ריבאונדים ו-1.1 אסיסטים ב-34 משחקים, מה שעזר לקבוצתו לסיים במקום השביעי בליגה.
מיילס הפסיד עם לימוז' למונקו בסיבוב הראשון של הפלייאוף.
ביורוקאפ העמיד מיילס ממוצעים של 10.3 נקודות ו-3.3 ריבאונדים למשחק ב-14 משחקים.
בקיץ שיחק מיילס באורלנדו מג'יק במסגרת ליגת הקיץ והעמיד ממוצעים של 6.3 נקודות ו-2.3 ריבאונדים בארבעה משחקים.
ב-8 באוגוסט 2019, חתם מיילס בפילדלפיה 76', אך ב-19 באוקטובר אותה שונה שוחרר מיילס ועבר לדלאוור בלו קואוטס, קבוצת הבת של פילדלפיה מליגת הפיתוח של ה-NBA.
ב-21 בינואר 2020 שוחרר מיילס מהקבוצה.
ב-11 משחקים בהם שותף, הוא העמיד ממוצעים של 6.1 נקודות ו-2.2 ריבאונדים למשחק.
ב-26 בפברואר 2020 חתם עד תום העונה בשולה באסקט הצרפתית, אך בעקבות פציעה הוא לא רשם הופעה בקבוצה.
ב-15 באוגוסט 2020 חתם בהפועל חולון מהליגה הישראלית.
בעונת 2020/2021 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
בנוסף זכה בתואר ה-MVP של הפיינל פור של הטורניר
ב-15 בספטמבר 2023 חתם במכבי רמת גן.
אייזיאה דבונטה קאזינס (; נולד ב-13 במרץ 1994) הוא כדורסלן אמריקאי, המשחק בעמדת הרכז והקלע בקרקה נובו מסטו מהליגה הסלובנית.
קאזינס החל את דרכו בתיכון מאונט ורנון.
בעונתו האחרונה, הוא העמיד ממוצעים של 15.8 נקודות, 4.4 ריבאונדים, 4.2 אסיסטים ו-3.0 חטיפות למשחק, מה שהוביל את התיכון למאזן 3–23 ולאליפות שנייה ברציפות.
בתום לימודיו, הוא דורג בשלושה כוכבים על פי יכולתו בתיכונים.
קאזינס שיחק ארבע עונות באוניברסיטת המדינה של אוקלהומה, כשתפקד בעיקר כקלע אך לעיתים גם כרכז.
בעונתו האחרונה, קאזינס הוביל את המכללה יחד עם באדי הילד לפיינל פור, כשהעמיד ממוצעים של 12.6 נקודות, 4.5 אסיסטים ו-1.4 חטיפות למשחק.
בתום העונה נבחר קאזינס לקבוצה השלישית של העונה.
ב-23 ביוני 2016, קאזינס נבחר על ידי סקרמנטו קינגס בבחירה ה-59 בדראפט ה-NBA, ושיחק במדיהם בליגת הקיץ של ה-NBA.
ב-6 בספטמבר הוא חתם בקבוצה, אך ב-24 באוקטובר הוא שוחרר לאחר ששותף בשני משחקי קדם עונה.
שבעה ימים לאחר מכן, הוא חתם בקבוצת הבת של סקרמנטו מליגת הפיתוח של ה-NBA, סטוקטון קינגס.
ב-19 באוקטובר 2017, סולט לייק סיטי סטארס רכשה את זכויות השחקן של קאזינס והוא חתם בקבוצה.
ב-11 באפריל 2018, חתם קאזינס בשולה באסקט מהליגה הצרפתית.
ב-3 באוקטובר 2018, חתם קאזינס ביוטה ג'אז, אך ב-14 באוקטובר הוא שוחרר מהקבוצה לאחר ששותף בשלושה משחקי קדם עונה.
לאחר מכן, חזר קאזינס לסולט לייק סיטי סטארס.
ב-24 ביולי 2019, חתם קאזינס לעונה בהפועל ירושלים מהליגה הישראלית, והצטרף לחברו לשעבר במכללות, טיישון תומאס.
ב-1 בינואר 2020, שוחרר קאזינס מירושלים לאחר ששותף בתשעה משחקי ליגת האלופות.
מיד לאחר שחרורו מירושלים, חתם קאזינס בפריסטרי אתונה מהליגה היוונית.
ב-31 ביולי 2020, חזר קאזינס לישראל וחתם בהפועל גלבוע גליל.
בנובמבר 2021 חתם באריס סלוניקי היוונית אך נפצע בתחילת העונה ושוחרר.
בינואר 2022 חתם בקאלב/קראמו האסטונית ושיחק בVTB ובליגה האסטונית-לטבית כחודשים ובמרץ 2022 עבר לשחק במיין סלטיקס מליגת הפיתוח.
לקראת עונת 2022/2023 חתם במכבי ראשון לציון מהליגה הלאומית.
ב-1 במרץ 2023 חתם בהפועל חיפה מליגת העל.
ב-11 משחקיו בקבוצה העמיד ממוצעים של 15.2 נק', 3.9 אסיסטים ו-3.5 ריבאונדים.
בקיץ 2023 חתם בקרקה נובו מסטו מהליגה הסלובנית.
אייזיאה טוד הוא כדורסלן אמריקאי, שמשחק בקבוצת וושינגטון ויזארדס מליגת ה-NBA, בעמדת הפאוור פורוורד.
טוד נולד בבולטימור שבמרילנד, ובגיל 13 עבר עם אמו להתגורר בריצ'מונד, וירג'יניה.
בגיל 16 עבר ללמוד בראלי שבקרוליינה הצפונית, ובסיום שנתו האחרונה בליגת התיכונים נבחר להשתתף במשחק מקדונלד'ס אול-אמריקן.
על אף שהתחייב ללמוד באוניברסיטת מישיגן, חזר בו טוד באפריל 2020, והודיע שבחר לוותר על לימודים אקדמיים לטובת הצטרפות לקבוצת ג'י ליג איגנייט מליגת הפיתוח של ה-NBA.
לאורך עונתו היחידה בקבוצה שיתף פעולה עם בני כיתתו ג'יילן גרין וג'ונתן קומינגה, ורשם ממוצעים של 12.3 נקודות ו-4.9 ריבאונדים למשחק.
בדראפט ה-NBA 2021 נבחר טוד בבחירה ה-31 על ידי מילווקי באקס, ובימים הבאים הועבר בשני טריידים עוקבים לאינדיאנה פייסרס, ואז לוושינגטון ויזארדס.
אייזיאה רובי הוא כדורסלן אמריקאי, שמשחק בקבוצת וסטצ'סטר ניקס מליגת הפיתוח של ה-NBA, בעמדת הפאוור פורוורד.
רובי נולד וגדל בעיר דיקסון שבאילינוי, ובשנת 2016 החל ללמוד באוניברסיטת נברסקה.
לאורך 3 עונותיו בקבוצת הכדורסל של האוניברסיטה הציג שיפור הדרגתי, עד שבעונת 2018/2019 רשם ממוצעים של 11.8 נקודות, 6.9 ריבאונדים, 1.9 אסיסטים, 1.9 חסימות ו-1.3 חטיפות למשחק.
בסיום עונתו השלישית בנברסקה עזב את האוניברסיטה, לטובת התמודדות לבחירה בדראפט ה-NBA.
בדראפט ה-NBA 2019 נבחר רובי בבחירה ה-45 על ידי דטרויט פיסטונס, ומיד הועבר בטרייד לדאלאס מאבריקס.
לאורך תקופתו עם המאבריקס לא שותף באף משחק NBA, אולם שיחק ב-8 משחקים עם קבוצת הבת שלה מליגת הפיתוח של ה-NBA – טקסס לג'נדס.
בינואר 2020 הועבר רובי בטרייד לאוקלהומה סיטי ת'אנדר, תמורת ג'סטין פטון.
בעונתו השנייה בקבוצה, , שימש כשחקן רוטציה קבוע, והעמיד ממוצעים של 8.7 נקודות ו-5.6 ריבאונדים למשחק.
ב-6 ביולי 2022 עבר לסן אנטוניו ספרס.
אייזיאה ג'ומאר ג'קסון הוא כדורסלן אמריקאי, שמשחק בקבוצת אינדיאנה פייסרס מליגת ה-NBA, בעמדות הפאוור פורוורד והסנטר.
ג'קסון נולד וגדל בעיר פונטיאק שבמישיגן.
בשנת 2018 עבר ללמוד בבית הספר התיכון "SPIRE Academy" אשר בז'נבה, אוהיו, ושיחק בקבוצת הכדורסל שלו לצד הרכז לאמלו בול.
בשנת 2020 החל ללמוד באוניברסיטת קנטקי, ושיחק בקבוצת הכדורסל שלה – "קנטקי ויילדקטס" – תחת המאמן ג'ון קליפארי.
לאורך עונתו היחידה בליגת המכללות העמיד ממוצעים של 8.4 נקודות, 6.6 ריבאונדים ו-2.6 חסימות למשחק, ובסיומה נבחר ל"חמישיית ההגנה של המחוז הדרום-מזרחי".
במרץ 2021 עזב את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA.
בדראפט ה-NBA 2021 נבחר ג'קסון בבחירה ה-22 על ידי לוס אנג'לס לייקרס, ומיד הועבר בטרייד לאינדיאנה פייסרס.
אייזיאה קאנן הוא כדורסלן אמריקאי המשחק בעמדות הרכז והקלע באולימפיאקוס מליגת העל היוונית והיורוליג.
קאנן התחייב לאוניברסיטת המדינה של מארי לאחר שהוביל את תיכון בילוקסי לאליפות מדינת מיסיסיפי בדרג 5A כ.
ב-17 בפברואר 2018, מארי סטייט הוציאה לגמלאות את מספר 3 של קאנן.
קאנן נבחר במקום ה-34 בדראפט 2013 ב-NBA על ידי יוסטון רוקטס.
ב-15 ביולי 2013, הוא חתם על חוזה הרוקי שלו עם הרוקטס.
במהלך עונת הרוקי שלו, הוא נשלח פעמים רבות לקבוצת ליגת הפיתוח של הרוקטס, ריו גראנדה ואלי וייפרס.
ב-26 בנובמבר 2014, קאנן קלע שיא קריירה של 24 נקודות כולל 9 מ-16 מהשדה בניצחון 102–89 על סקרמנטו קינגס.
יומיים לאחר מכן, קאנן נקע את קרסולו הימני במשחק מול לוס אנג'לס קליפרס.
לאחר שהושבת במשך כמה שבועות, הוא נשלח מחדש לוואלי וייפרס בזמן שהוא ממשיך להתאושש.
ב-26 בינואר 2015, הוא הוחזר לרוקטס לאחר שהעמיד ממוצעים של 21.0 נקודות, 8.5 אסיסטים ו-3.1 ריבאונדים למשחק בליגת הפיתוח.
ב-19 בפברואר 2015, הועבר קאנן בטרייד, יחד עם בחירת דראפט בסיבוב השני ב-2015, לפילדלפיה 76' בתמורה לקיי.
שלושה ימים לאחר מכן, הוא ערך את הופעת הבכורה שלו בסיקסרס כרכז הפותח של הקבוצה.
ב-29 דקות הוא רשם 14 נקודות, 4 ריבאונדים ו-3 אסיסטים בהפסד 103–98 לאורלנדו מג'יק.
ב-4 במרץ 2015, הוא רשם שיא קריירה של 31 נקודות ושמונה שלשות בהפסד 123–118 בהארכה לאוקלהומה סיטי ת'אנדר.
ב-21 במרץ 2016, קאנן את השלשה ה-158 שלו בעונת 2015/16 ועקף את אלן אייברסון במקום ה-5 בטבלת השלשות לעונה בודדת של המועדון.
ב-8 באפריל 2016 הוא גמר את העונה בעקבות קרע בכתף השמאלית.
ב-20 ביולי 2016 חתם קאנן בשיקגו בולס.
קאנן ערך את ההופעה הראשונה שלו בפלייאוף ה-NBA ב-23 באפריל 2017 מול בוסטון סלטיקס ופתח בחמישייה לראשונה בפלייאוף ב-26 באפריל.
ב-30 ביוני 2017, הבולס חתכו אותו מהסגל.
ב-24 בספטמבר 2017, קאנן חתם באוקלהומה סיטי ת'אנדר.
הת'אנדר ויתרו עליו ב-14 באוקטובר לאחר שהופיע בשלושה משחקי קדם עונה.
ב-24 באוקטובר 2017, חתם קאנן ביוסטון רוקטס.
הרוקטס ויתרו עליו ארבעה ימים לאחר מכן לאחר שהופיע במשחק אחד בלבד.
ב-12 בדצמבר 2017, קאנן נרכש על ידי נורת'רן אריזונה סאנס, קבוצת ליגת הפיתוח של פיניקס סאנס.
למחרת, הוא זומן על ידי פיניקס.
הוא ערך את הופעת הבכורה שלו במדי הקבוצה ב-NBA ב-16 בדצמבר, כשקלע 15 נקודות כולל שלוש קליעות עונשין מנצחות ב-108–106 על מינסוטה טימברוולבס.
יומיים לאחר מכן, הוא קלע 17 נקודות בניצחון 97–91 על דאלאס מאבריקס.
עם שבעה אסיסטים נגד מינסוטה ושישה נגד דאלאס, כנען הפך לשחקן הראשון בתולדות הסאנס שעלה מהספסל ומשיג לפחות 15 נקודות וחמישה אסיסטים בשני המשחקים הראשונים שלו בקבוצה.
ב-23 בדצמבר 2017, הסאנס האריכו את חוזהו לשארית העונה.
ב-31 בינואר 2018, קאנן שבר את קרסולו השמאלי במשחק.
הסאנס ויתרו עליו ב-8 בפברואר.
ב-3 באוגוסט 2018, קאנן חתם מחדש בפיניקס סאנס.
במשחק הראשון של הסאנס ב-17 באוקטובר 2018, קאנן פתח בחמישייה וקלע שמונה נקודות, שישה ריבאונדים ושבעה אסיסטים בניצחון 121–100 על דאלאס מאבריקס.
ב-14 בנובמבר, הוא קלע 19 נקודות כולל חמש מחמש מהשלוש בניצחון 116–96 על סן אנטוניו ספרס.
קאנן החל את העונה כרכז הפותח של הקבוצה לפני שהמאמן איגור קוקושקוב העביר את דווין בוקר לעמדה זו והכניס את הרוקי מיקל ברידג'ס להרכב הפותח.
ב-28 בנובמבר הסאנס ניפו את קאנן מהסגל.
ב-30 בינואר 2019, קאנן חתם על חוזה ל-10 ימים במינסוטה טימברוולבס.
ב-11 בפברואר הוא חתם על חוזה נוסף ל-10 ימים במינסוטה.
בתום חוזהו השני, הטימברוולבס החליטו לא להחתים את קאנן להמשך העונה.
ב-25 בפברואר 2019, קאנן חתם על חוזה ל-10 ימים במילווקי באקס, אך שוחרר ב-3 במרץ.
ב-22 באוגוסט 2019, כנען חתם בשאנדונג גולדן סטארס מליגת ה-CBA הסינית.
ב-7 בדצמבר 2019, סטוקטון קינגס, קבוצת ליגת הפיתוח של סקרמנטו קינגס, רכשה את הזכויות על קאנן מאוסטין ספרס.
קאנן ערך את הופעת הבכורה שלו בסטוקטון ב-13 בדצמבר 2019. ב-19 בינואר 2020, כנען קלע 32 נקודות ומסר שישה אסיסטים בהפסד לאגווה קליינטה קליפרס.
ב-19 ביולי 2020, חתם קאנן באוניקס קאזאן מהליגה המאוחדת של VTB והיורוקאפ.
הוא העמיד ממוצעים של 14.2 נקודות ו-2.7 אסיסטים למשחק.
קאנן האריך את חוזהו בקבוצה ב-7 ביולי 2021. הוא עזב את אוניקס בתחילת 2022 עקב הפלישה הרוסית לאוקראינה.
ב-31 במרץ 2022, חתם קאנן בגלאטסראיי מליגת העל הטורקית.
ב-12 הופעותיו בליגה הטורקית הוא העמיד ממוצעים של 11.3 נקודות, 2.2 אסיסטים, 1.9 ריבאונדים ו-0.6 חטיפות למשחק.
ב-8 ביולי 2022, חתם קאנן על חוזה לשנתיים באולימפיאקוס מליגת העל היוונית והיורוליג.
דריק אייזיאה ג'ו הוא כדורסלן אמריקאי המשחק בקבוצת אוקלהומה סיטי ת'אנדר מליגת ה-NBA, בעמדת הקלע.
ג'ו נולד בעיר פורט סמית' שבארקנסו.
כשחקן קבוצת הכדורסל של "תיכון נורת'סייד" בפורט סמית', שיתף פעולה עם ג'יילין ויליאמס – חברו לעתיד בקבוצת אוקלהומה סיטי ת'אנדר.
בין השנים 2018–2020 למד באוניברסיטת ארקנסו, ולאורך התקופה בקבוצת הכדורסל שלה העמיד ממוצעים של 15.2 נקודות, 3.4 ריבאונדים ו-1.7 אסיסטים למשחק.
בשתי עונותיו בקבוצה שותף ב-96 משחקים בסך הכול, וקלע 3.7 נקודות בממוצע למשחק.
ב-13 באוקטובר 2022 שוחרר מפילדלפיה.
ב-16 באוקטובר 2022 חתם על חוזה לשלוש עונות באוקלהומה סיטי ת'אנדר.
בעונתו הראשונה עם הת'אנדר שיחק ב-73 משחקים, ותרם 9.5 נקודות בממוצע למשחק, ב-40.9% קליעה לשלוש.
ב-28 במרץ 2023 קלע שיא קריירה של 33 נקודות, במשחק מול שארלוט הורנטס.
אייזיאה מוריס ליברס הוא כדורסלן אמריקאי המשחק בעמדות הסמול פורוורד והפאוור פורוורד.
ליברס נולד בקלמזו שבמישיגן, ובין השנים 2017–2021 למד באוניברסיטת מישיגן.
בעונתו הראשונה בקבוצת הכדורסל של האוניברסיטה העפיל עם ה"וולברינס" לגמר טורניר אליפות המכללות בכדורסל, בו הפסידה לאוניברסיטת וילאנובה.
בעונתו האחרונה בליגת המכללות, 2020/2021, הוביל את הקבוצה (עם פרנץ וגנר) לרבע גמר טורניר אליפות המכללות עם ממוצעים של 13.1 נקודות, 6.0 ריבאונדים ו-2.0 אסיסטים למשחק.
ליברס נבחר בבחירה ה-42 של דראפט ה-NBA 2021, על ידי דטרויט פיסטונס.
בתקופתו עם הפיסטונס שותף ב-94 משחקים, וקלע 6.2 נקודות בממוצע למשחק.
בינואר 2024 הועבר עם מרווין באגלי בטרייד לוושינגטון ויזארדס, תמורת דנילו גלינארי ומייק מוסקאלה.
באפריל 2024 שוחרר מהקבוצה, בטרם שיחק במדיה.
אייזיאה "פופ" פאצ'קו הוא שחקן פוטבול אמריקאי המשחק בעמדת הראנינג בק בקבוצת קנזס סיטי צ'יפס.
הוא שיחק באוניברסיטת רוטגרס ונבחר על ידי הצ'יפס בסיבוב השביעי בדראפט 2022 של ה-NFL.
שתי עונותיו הראשונות זכה עם קבוצתו בסופרבול LVII ובסופרבול LVIII.
פאצ'קו נולד בווינלנד, ניו ג'רזי.
הוא הצעיר מבין חמישה אחים, וממוצא פורטו ריקני מצד אביו.
שיחק פוטבול בתיכון ווינלנד ששם גם למד והוביל את קבוצתו לזכייה בגמר חג ההודיה הקלאסי.
בשנת 2018 שיחק פוטבול עבור אוניברסיטת רוטגרס.
ובשנת 2022 נבחר על ידי קנזס סיטי צ'יפס בדראפט ה-NFL.
אייזק בארו (אוקטובר 1630 – 4 במאי 1677) היה תאולוג אנגלי נוצרי ומתמטיקאי.
לרוב מייחסים אליו את ראשיתה העיסוק בחשבון האינפיניטסימלי ; בפרט, ידוע בהוכחת משפט היסודי של החשבון הדפרנציאלי והאינטגרלי.
הוא בולט בהיותו הבעלים הראשון של הפרופסורה היוקרתית של לוקאסיה למתמטיקה, משרה שאוישה מאוחר יותר על ידי תלמידו, אייזק ניוטון.
בארו נולד בלונדון ב-1630. אביו תומאס בארו עסק בפשתן במקצועו.
לאחר שאימו אן נפטרה ב-1634 הוא שולח אותו לסבו שהתגורר במנזר ספינני.
תחילה אייזק בארו הלך לבית הספר בצ'ארטרהאוס (שם היה תלמיד מופרע), ולאחר מכן לבית הספר פלסטד, שם השתקע.
שם למד תחת המנהל הפוריטני מרטין הולביץ' שעשר שנים קודם לכן חינך את ג'ון וואליס.
מבית הספר בארו המשיך את השכלתו בטריניטי קולג', קיימברידג'.
הוא סיים את התואר הראשון בקלאסיקות ובמתמטיקה ב-1648. כעבור שנה, קיבל מלגה והמשיך לתואר שני מקיימברידג' והוסמך ב-1652 כתלמידו של ג'יימס דופורט.
הוא בילה את ארבע השנים הבאות בנסיעות ברחבי אירופה: צרפת, איטליה, סמירנה ואינסטנבול, ולאחר מכן חזר לאנגליה ב-1659. היה ידוע באומץ ליבו.
מצוין במיוחד האירוע שבו הציל את הספינה שעליה היה, בזכותו, מלכידת הספינה על ידי פיראטים.
הוא מתואר כ"נמוך קומה, רזה ובעל עור חיוור", מרושל בלבושו, ובעל הרגל מחויב וארוך שנים של שימוש בטבק (מעשן מושבע).
עם הרסטורציה האנגלית בשנת 1660, הוא הוסמך ומונה לפרופסורה של ריגיוס ליוונית באוניברסיטת קיימברידג'.
בשנת 1662, הוא התמנה לפרופסור לגאומטריה ב-Gresham קולג'.
במהלך תקופה זו פרסם שתי עבודות מתמטיות: הראשונה על גאומטריה והשנייה על אופטיקה.
בשנת 1669 הוא התפטר מתפקיד פרופסור לטובת אייזק ניוטון.
בשארית חייו הוא הקדיש את עצמו לעיסוק בתאולוגיה.
הוא מונה לדוקטור לתאולוגיה בשנת 1670, ושנתיים לאחר מכן מאסטר של טריניטי קולג' (1672), שם ייסד את הספריי..
עבודתו המוקדמת ביותר הייתה הוצאת מהדורה שלמה של יסודות אוקלידס, אותה הוציא בלטינית ב-1655, ובאנגלית ב-1660. הרצאותיו ב-1664, 1665 ו-1666, פורסמו ב-1683 תחת הכותרת Lectiones Mathematicae.
הרצאותיו לשנת 1667 פורסמו באותה שנה, ומציעות את הניתוח שבאמצעותו הוביל ארכימדס לתוצאותיו העיקריות.
ב-1675 בארו פרסם מהדורה של הערות רבות על ארבעת הספרים הראשונים של החתכים החרוטיים של אפולוניוס מפרגה, ועל היצירות הקיימות של ארכימדס ותיאודוסיוס מבתיניה.
בארו נפטר רווק בלונדון בגיל 46, ונקבר במנזר ווסטמינסטר.
ג'ון אוברי, בספרו "חיים קצרים" , מייחס את מותו להתמכרות לאופיום שנרכשה במהלך מגוריו בטורקיה.
אייזיאה וייטהד הוא כדורסלן אמריקאי המשחק בעמדת הקלע בעירוני נס ציונה מליגת העל בכדורסל.
וייטהד שיחק בבית הספר התיכון אברהם לינקולן בברוקלין, ניו יורק, בה נולד, ונבחר למשחק מקדונלד'ס אול-אמריקן ול-Jordan Brand Classic ב-2014. בעונתו האחרונה במכללות נבחר למר כדורסל של מדינת ניו יורק המוענק לשחקן התיכונים המצטיין במדינה.
הוא דורג על ידי ESPN כשחקן ה-14 וכקלע השני בטיבו בכל ארצות הברית במחזור שלו, אחרי דיאנג'לו ראסל ולפני דווין בוקר.
הוא קיבל הצעות לשחק כדורסל מכללות באוניברסיטת סנט ג'ון, אוניברסיטת פיטסבורג ואוניברסיטת מינסוטה, אך ב-19 בספטמבר 2013 בחר בסיטון הול.
בעונתו הראשון בסיטון הול זכה וייטהד בתואר רוקי העונה באזור ביג איסט ונבחר לחמישיית הרוקיז באזור לאחר שהעמיד ממוצעים של 12 נקודות, 3.9 ריבאונדים, 3.5 אסיסטים ו-1.4 חטיפות למשחק.
בסיום עונת 2015/16 נבחר וייטהד פה אחד לחמישיית העונה בביג איסט וזכה בפרס האגרטי המוענק לשחקן המצטיין של חטיבה I באזור ניו יורק לאחר שהעמיד ממוצעים של 18.2 נקודות, 3.6 ריבאונדים ו-5.1 אסיסטים למשחק.
וייטהד הוביל את סיטון הול לאליפות הביג איסט הראשונה שלהם מזה 23 שנים לאחר ניצחון בגמר הטורניר על אוניברסיטת וילאנובה ונבחר ל שלו.
הפיירטס העפילו לטורניר אליפות המכללות בכדורסל לראשונה מזה 10 שנים, אך הודחו כבר בסיבוב הראשון על ידי אוניברסיטת גונזגה.
ב-25 במאי 2016 הכריז וייטהד על מועמדותו לדראפט ה-NBA ובכך ויתר על השנתיים האחרונות שלו במכללות.
ב-23 ביוני 2016 נבחר וייטהד על ידי יוטה ג'אז בבחירה ה-42 בדראפט ה-NBA 2016, ולמחרת הועבר בטרייד לברוקלין נטס.
ב-8 ביולי הצטרף לנטס בליגת הקיץ של ה-NBA וב-27 באוקטובר ערך את הופעת הבכורה שלו ב-NBA כשרשם אסיסט וריבאונד בארבע דקות בהפסד 117–122 לבוסטון סלטיקס.
ב-6 בינואר 2017 הוא רשם דאבל דאבל ראשון בקריירה עם 10 נקודות ו-10 ריבאונדים בהפסד 108–116 לקליבלנד קאבלירס.
ב-10 במרץ 2017 הוא קלע שיא קריירה של 24 נקודות בהפסד 96–105 לדאלאס מאבריקס.
ב-8 באפריל השווה וייטהד שיא מועדון בכל הזמנים לחסימות לגארד בעונה בודדת עם 36, שנקבע על ידי דרווין קוק בעונת .
ב-27 בנובמבר 2017 השווה וייטהד את שיא הקריירה שלו עם 24 נקודות בהפסד 103–117 ליוסטון רוקטס.
במהלך עונת שיחק גם בלונג איילנד נטס מליגת הפיתוח של ה-NBA, וב-30 משחקים במדיה העמיד ממוצעים של 22.3 נקודות, 3.7 ריבאונדים ו-3.6 אסיסטים ב-28.7 דקות למשחק.
הוא הועבר בטרייד לדנוור נאגטס בתמורה לקנת' פאריד ודרל ארתור, אך שוחרר מהקבוצה.
ב-6 באוגוסט 2018 חתם וייטהד בלוקומוטיב קובאן הרוסית מהליגה המאוחדת של VTB והיורוקאפ, במדיה העמיד ממוצעים של 11.3 נקודות, 2.4 ריבאונדים ו-3.3 אסיסטים למשחק.
ב-7 בינואר 2019 שוחרר מהקבוצה.
ב-15 בינואר 2019 חתם וייטהד עם דטרויט פיסטונס על חוזה דו כיווני, אך לא הופיע במדי הקבוצה.
ב-25 משחקים בקבוצת ליגת הפיתוח של הפיסטונס, גרנד ראפידס דרייב, הוא העמיד ממוצעים של 18.4 נקודות, 4 ריבאונדים ו-3.9 אסיסטים למשחק.
ב-23 ביוני 2019 חתם בפורטלנד טרייל בלייזרס לליגת הקיץ.
ב-10 באוקטובר 2019 חתם וייטהד באסטנה הקזחית מליגת ה-VTB, אך שוחרר לאחר חמישה משחקים בלבד.
ב-25 בינואר 2020 חתם וייטהד במורנר בר מליגת העל המונטנגרית בכדורסל והליגה האדריאטית.
הוא שיחק חמישה משחקים בלבד לפני שהעונה הופסקה בעקבות מגפת הקורונה במונטנגרו, וקלע 24 נקודות בהופעתו היחידה בליגת האלופות.
ב-29 באפריל 2020 האריך את חוזהו בקבוצה ושיחק בה עד סיום עונת .